ด่วน! ครม.ไฟเขียว “เราชนะ” แจกเงินเยียวยา 3,500 บ. 2 เดือน คาดเปิดลงทะเบียน 29 ม.ค.นี้
ด่วน! ครม.ไฟเขียว "เราชนะ" แจกเงินเยียวยา 3,500 บ. 2 เดือน คาดเปิดลงทะเบียน 29 ม.ค.นี้
ด่วน! ครม.ไฟเขียว "เราชนะ" แจกเงินเยียวยา 3,500 บ. 2 เดือน คาดเปิดลงทะเบียน 29 ม.ค.นี้
19 ม.ค. 2564

ผู้สื่อข่าวรายงานว่า ที่ประชุมคณะรัฐมนตรี (ครม.) วันนี้ (19 ม.ค.64) ซึ่งมีพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานการประชุมผ่านระบบ Video Conference ณ มีมติเห็นชอบให้ดำเนินมาตรการเยียวยาประชาชนผู้ได้รับผลกระทบจากโควิด-19 ภายใต้โครงการ “เราชนะ” ตามที่กระทรวงการคลังเสนอ
โดยจะจ่ายเงินเยียวยาจำนวน 3,500 บาท เป็นเวลา 2 เดือน รวมเป็นเงิน 7,000 บาท ให้กับแรงงานที่อยู่นอกระบบ เช่น ผู้ประกอบอาชีพอิสระ เกษตรกร และผู้ถือบัตรสวัสดิการแห่งรัฐ แต่ต้องไม่เป็นผู้ที่มีเงินฝากอยู่ในบัญชีมากกว่าที่กำหนด รวมทั้งสิ้นประมาณ 31 ล้านคน และจะใช้งบประมาณราว 2.1 แสนล้านบาท ซึ่งจะเปิดให้ลงทะเบียนผ่านเว็บไซต์ www.เราชนะ.com คาดว่าจะเริ่มตั้งแต่วันที่ 29 ม.ค.-12 ก.พ.64
อย่างไรก็ตาม กลุ่มที่ได้สิทธิรับเงินเยียวยา 2 เดือน วงเงินรวมคนละ 7,000 บาท ที่จะได้รับสิทธิอัตโนมัติโดยไม่ต้องลงทะเบียน ได้แก่ ผู้ถือบัตรสวัสดิการแห่งรัฐ จำนวน 14 ล้านคน
ส่วนผู้ที่เปิดใช้งานแอปพลิเคชั่น เป๋าตัง ประมาณ 15.3 ล้านคน จะต้องถูกคัดกรองอีกครั้ง ว่าจะมีคุณสมบัติตามเกณฑ์หรือไม่